Drie beseer ná treindrama in Woodstock | Nuus24
Drie beseer ná treindrama in Woodstock
Miljoene rande se skade ná trein brand
Chaos ná trein in Kaapstad brand
Vrae, verwarring ná Soweto-trein ontspoor
Kaapstad – Drie mense het beserings opgedoen nadat ‘n passasierstrein aan die brand geslaan het toe dit Dinsdagmiddag die Woodstock-stasie in die Moederstad genader het, het paramedici gesê.ER24 se Derrick Banks sê die plaaslike brandweer was besig om die vlamme in die kompartemente te probeer blus toe paramedici by die toneel opgedaag het.Die woordvoerder sê twee pendelaars – albei vroue – het ten tyde van die reddingswerkers se aankoms op die platform gesit. Hulle het na bewering uit die trein gespring toe die brand ontstaan het.Hy sê paramedici het vasgestel dat een van hulle haar been gebreek het. Die pasiënt het moontlik ook nek- en rugbeserings opgedoen. Luidens die verklaring is die tweede vrou vir sagteweefselbeserings behandel. Banks sê die treindrywer is vir rookinaseming behandel.Al drie die pasiënte is na verskeie mediese fasiliteite in die gebied vir verdere behandeling geneem. Volgens die woordvoerder is dit steeds onduidelik wat die brand veroorsaak het. Hy sê die voorval word nog ondersoek.Volg Nuus24 op Twitter - Nuus24
Lees meer oor: woodstock | treinongelukke | brande VOLGENDE OP NUUS24X
Hier kies ek nie kant.